b'\n_START_ARTICLE_\nORP Wilk\n_START_SECTION_\nPalvelus\n_START_PARAGRAPH_\nToisen maailmansodan puhkeamisen j\xc3\xa4lkeen 1. syyskuuta 1939 Wilk osallistui Worekin suunnitelmaan Puolan rannikon puolustamiseksi. Alus laski miinansa 3. syyskuuta suunnitelman mukaisesti. Sen k\xc3\xa4rsitty\xc3\xa4 taisteluissa vaurioita alus l\xc3\xa4hti 10. syyskuuta Puolasta. Se pakeni It\xc3\xa4meren halki ja saapui 20. syyskuuta Rosythiin._NEWLINE_Wilk huollettiin Rosythissa, mink\xc3\xa4 j\xc3\xa4lkeen se aloitti partioinnin Pohjanmerell\xc3\xa4. Alus siirrettiin syksyll\xc3\xa4 1940 huollettavaksi, ja sit\xc3\xa4 huollettiin l\xc3\xa4hes vuoden. Se palveli huollosta palattuaan koulualuksena. Aluksen heikon kunnon vuoksi se poistettiin 2. huhtikuuta 1942 palveluksesta reserviin. Se poistettiin 1951 Puolan merivoimista, ja t\xc3\xa4m\xc3\xa4n j\xc3\xa4lkeen se hinattiin Puolaan romutettavaksi. Alus romutettiin 1954.'